הצעות עם אופי מיני גם הן נחשבות להטרדה מינית, והן הופכות לכאלו כאשר הצד השני מבהיר כי הוא אינו מעוניין בקשר מיני עם המציע. לעניין זה, גם הצעות חוזרות ונשנות לדייט רומנטי, אחרי שהובהר לצד השני כי אין כאן הדדיות, יכולות להיחשב להטרדות מיניות. גם התייחסויות לאדם המתמקדות במיניותו נחשבות להטרדה מינית, כמו התייחסות לאיברים שונים בגוף. זה יכול לבוא לידי ביטוי גם בבדיחות בעלות אופי מיני, שאלות בדבר הרגלים מיניים ועוד.